Aini Nevander

Aini Nevander (24. tammikuuta 1871 Luhanka – 10. elokuuta 1954) oli suomalainen yhteiskunnallinen toimihenkilö. 
Nevanderin vanhemmat olivat maanmittari Karl Gustaf Nevander ja Fina Streng. Nevander kävi tyttökoulun. Hän työskenteli Suomen hypoteekkiyhdistyksen kirjanpitäjänä, myöhemmin kassanhoitajana 1894–1910, sen jälkeen hän oli apukamreeri 1910–1914 ja vuodesta 1914 1. kamreeri. Hän oli Suomen Matkailijayhdistyksen toimitusjohtaja vuoteen 1922, Suomen käsityön ystävien johtaja 1923–1929. Luottamustoimissa hän oli Suomen Käsityön Ystävien johtokunnan jäsen vuodesta 1911, johtokunnan puheenjohtaja vuoteen 1922, Kansallisteatterin johtokunnan jäsen 1903–1915, Suomen naisten kansallisliiton sihteeri 1917, Lotta-Svärd-yhdistyksen Kulosaaren paikallisosaston puheenjohtaja 1920–1928, Kulosaaren yhdyskunnan valtuuston jäsen 1919–1922 ja Kulosaaren huvilakaupungin kunnanvaltuuston jäsen 1923–1945.

Lähteet 

Suomalaiset järjestöjohtajat
Kulosaaren kunnanvaltuutetut
Vuonna 1871 syntyneet
Vuonna 1954 kuolleet